Diari Oficial de la Generalitat Valenciana


Sumari del DOGV 4531, del 26-06-2003 (2003/7622)

RESOLUCIÓ de 9 de maig de 2003, del conseller d'Obres Públiques, Urbanisme i Transports, per la qual s'aprova definitivament l'homologació i pla de reforma interior de millora de la Unitat d'Execució carrer Torís-Tres Forques delimitada en el sòl urbà del Pla General d'Ordenació Urbana del municipi de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4531

Data del DOGV
:   26-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/7622


Data del document
:   09-05-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 9 de maig de 2003, del conseller d'Obres Públiques, Urbanisme i Transports, per la qual s'aprova definitivament l'homologació i pla de reforma interior de millora de la Unitat d'Execució carrer Torís-Tres Forques delimitada en el sòl urbà del Pla General d'Ordenació Urbana del municipi de València. [2003/7622]
  
Vist l'expedient, referit a l'homologació i PRI de la UE C/ Torís-Tres Forques delimitada en el sòl urbà del Pla General d'Ordenació Urbana del municipi de València, i de conformitat amb els següents:
  
Antecedents de fet
  
Primer
  
Per resolució de l'alcaldia de 21 de juny de 2002 es va acordar el sotmetiment a informació pública de la documentació i es va realitzar la publicació en el periòdic Levante de 5 d'agost de 2002 i en el DOGV de 22 d'agost de 2002.
  
Amb data 31 de gener de 2003, el ple municipal aprova provisionalment l'homologació i el Pla de Reforma Interior.
  
Segon
  
El projecte consta de
  
- Homologació ?que inclou memòria i plànols-.
  
- Pla de Reforma Interior - que inclou memòria justificativa, plànols i fitxa urbanística.
  
Tercer
  
El municipi de València té un Pla General d'Ordenació Urbana aprovat definitivament per la Comissió Territorial d'Urbanisme amb data 28 de desembre de 1988.
  
Quart
  
La Comissió Territorial d'Urbanisme de València, en la sessió realitzada el 16 d'abril de 2003, va acordar informar favorablement sobre l'expedient de referència, i elevar al conseller d'Obres Públiques, Urbanisme i Transports proposta d'aprovació definitiva.
  
Fonaments de dret
  
Primer
  
La tramitació ha sigut correcta, d'acord amb el que establix l'article 52, en relació amb la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i en el punt III de la Instrucció de Planejament 1/1996, sobre Homologació de Plans d'Urbanisme a la citada llei.
  
Segon
  
La documentació està completa als efectes del compliment del que preceptuen els articles 27 i 28 de la Llei Reguladora de l'Activitat Urbanística i en la Instrucció de Planejament 1/1996, sobre Homologació de Plans d'Urbanisme a la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Tercer
  
L'objecte del projecte és la delimitació d'una unitat d'execució i la modificació de l'ordenació detallada en un sòl urbà residencial de la població.
  
En l'homologació s'introduïxen una sèrie de modificacions respecte a allò que ha establit el planejament general que consistixen en el següent:
  
1) Delimitació d'una unitat d'execució coincident amb el sector.
  
2) Creació d'una àrea de repartiment coincident amb la unitat d'execució i càlcul del seu aprofitament tipus ?1,8063 m2t/m2s-.
  
3) Es manté la tipologia residencial d'habitatge plurifamiliar.
  
4) No existix en la unitat elements de la xàrcia estructural de dotacions públiques.
  
5) Com a condicions de connexió i urbanització s'indica que l'actuació integrada es realitzarà mitjançant un únic programa i s'haurà de realitzar-se les connexions de les infraestructures de servicis necessàries.
  
D'altra banda l'ordenació detallada que es proposa està d'acord amb l'establida en el pla especial de protecció i reforma interior de Patraix.
  
Quart
  
Amb esta actuació integrada es possibilita la urbanització total i completa dels únics solars i sòls dotacionals que queden per urbanitzar en l'illa on s'ubica la Unitat ja que la resta de la seua superfície està consolidada.
  
Així mateix es produïx la connexió viària en adequades condicions entre l'avinguda Tres Forques i el carrer Juan Bautista Corachan, a través del carrer Torís.
  
A més s'urbanitzaran els terrenys qualificats d'espai lliure d'ús privat dins de l'àmbit.
  
Cinqué
  
La delimitació de la unitat no afecta per a res la classificació del sòl.
  
Es delimita l'àrea de repartiment coincident amb la Unitat d'Execució i es calcula l'aprofitament tipus segons la legislació i s'obté un aprofitament tipus d'1,8063 m2t/m2s.
  
Sisé
  
L'ordenació detallada manté els usos detallats i les ordenances tipològiques establides pel PGOU. Les normes urbanístiques del PGOU no s'alteren ni modifiquen, i s'inclou Fitxa Urbanística de Gestió de la Unitat.
  
Seté
  
Respecte de la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que establix l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vists els preceptes legals citats i la resta de general i pertinent aplicació, i de conformitat amb la Comissió Territorial d'Urbanisme de València, resolc:
  
Aprovar definitivament l'homologació i pla de reforma interior de millora de la Unitat d'Execució C/ Torís-Tres Forques delimitada en el sòl urbà del Pla General d'Ordenació Urbana del municipi de València.
  
Contra la present resolució, que posa fi a la via administrativa, es podrà interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia següent a la notificació o publicació d'esta, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que es puga interposar qualsevol altre recurs que es considere oportú.
  
València, 9 de maig de 2003.- El conseller: José Ramón García Antón.